Uzbekijas PSR

Uzbekijas PSR () bija padomju republika Padomju Savienības Vidusāzijas daļas sastāvā no 1924. līdz 1991. gadam.

Tās galvaspilsēta bija Buhāra (1924), Samarkanda (1925–1930), vēlāk Taškenta (1930–1991). Papildus tam padomju laikā Taškentu neoficiāli uzskatīja par "Padomju Vidusāzijas" galvaspilsētu, oficiālo PSRS Vidusāzijas ekonomiskā reģiona centru, kā arī par PSRS Turkestānas militāro apriņķi.  

1991. gada tās teritorijā izveidoja Uzbekistānas Republiku.

Vēsture 
Pēc tam, kad Krievijas Turkestānu, kā arī Buhāras emirāta un Hivas hanistes teritorijas ieņēma Sarkanā armija, tika izveidota Turkestānas APSR, Buhāras Tautas Padomju Republika (Buhāras TPR) un Horezmas Tautas Padomju Republika (Horezmas TPR). Horezmas TPR 1923. gada 20. oktobrī pievienoja PSRS kā Horezmas Padomju Sociālistisko Republiku. Savukārt Buhāras TPR 1924. gada 19. septembrī pārdēvēja par Buhāras Padomju Sociālistisko Republiku un arī pievienoja PSRS. Jau 1924. gada 14. oktobrī Turkestānas APSR un Buhāras PSR uzbeku un tadžiku apdzīvotajā teritorijā izveidoja Uzbekijas PSR. Tās galvaspilsēta bija Samarkanda. 1925. gada 15. februārī likvidēja arī Horezmas PSR un tās teritoriju sadalīja starp nesen nodibināto Uzbekijas PSR, Turkmēnijas PSR un KPFSR Karakalpaku autonomo apgabalu.

1929. gadā no Uzbekijas PSR atdalīja Tadžikijas PSR un galvaspilsētu pārcēla uz Taškentu, bet 1932. gadā pievienoja no Kazahu APSR atdalītos Karakalpakijas un Kizilkuma apvidus.

Skatīt arī 

 Uzbekistānas Komunistiskās partijas Centrālās komitejas pirmo sekretāru uzskaitījums 

Uzbekijas PSR
Padomju Savienība
Bijušās valstis Āzijā
Uzbekistānas vēsture